ניארלאת'וטפ (סיפור קצר)

ניארלאת'וטפ (באנגלית: Nyarlathotep) הוא סיפור קצר מאת הסופר האמריקאי ה. פ. לאבקרפט, שנכתב ב-1920 ופורסם בנובמבר אותה שנה בכתב העת "איגוד חובבי הספרות"<ref>Lovecraft, H. P. (February 16, 2010). [https://www.gutenberg.org/files/30637/30637-h/30637-h.htm Writings in the United Amateur, 1915–1922]. Project Gutenberg. p. 128. ASIN B0039GL2GI. Retrieved July 17, 2018.</ref>. הסיפור מתאר את דעיכת האנושות לאחר הופעתה של הישות המצרית הידועה כניארלאת'וטפ, אות רע המבשר את הקץ הלא רחוק, וחוקר את התחושות השונות המתעוררות לאור מותה הקרב של הציוויליזציה<ref>Joshi, S. T. (2001). [https://books.google.co.il/books?id=Wk5ixOCy4eMC&q=nyarlathotep&pg=PA140&redir_esc=y#v=snippet&q=nyarlathotep&f=false A Dreamer and a Visionary: H. P. Lovecraft in His Time]. Liverpool University Press. p. 140. ISBN <bdi>0-85323-946-0</bdi>.</ref>.

== עלילה ==
המספר פותח את עדותו בתחושת חשש מבשרת רעות המתארת גל אבדון רחב הפוקד את כלל בני האדם ברחבי העולם, ומתאר ציפייה מעורפלת לאסון אשר עתיד להתרחש בקרוב ומקורו ברשע לא ידוע.

שמועות מתחילות להגיע במהרה ממצרים על הופעתה של ישות מסתורית העונה לשם ניארלאת'וטפ ומזכירה בדמותה את פרעה. ניארלאת'וטפ טוען לכך שהוא "התרומם מתוך אפלת עשרים ושבע הארצות" וכי יש בידיו מסרים מעולמות זרים.

עם הגעתו למדינות המערב הוא מפגין בקיאות במגוון תחומי ידע, מציג שפע של המצאות פלא חדשניות, וזוכה לתהילה גדולה כשהוא נודד מעיר לעיר ומדגים את כוחותיו. אולם בכל מקום בו רגליו דורכות תושבי המקום נתקפים בסיוטים נוראיים.

ניארלאת'וטפ מופיע לביקור בעירו של המספר, אשר מחליט להשתתף באחת מהצגותיו כדי לראות בעצמו במה מדובר. הוא מתאר מחזה אימים בו צורות רעולות פנים מסתובבות בין הריסות של עיר, פרצופים מרושעים מציצים מכל עבר, גלי הרס המגיעים מהחלל האינסופי מתנגשים בכדור הארץ, וניצוצות מסתוריים ההופכים לצללים מרקדים מעל ראשיהם של הצופים.

בכעס רב מאשים המספר את אמן המריונטות באחיזת עיניים ומכנה אותו שרלטן ומתחזה, אך ניארלאת'וטפ מגרש אותו מהאולם יחד עם שאר יושבי הקהל, הנכנסים כולם למצב היסטרי של שוק, ועומדים בתוקף על כך שאינם מפחדים ושבתיהם נותרו שלמים וללא פגע, אפילו כאשר אורות הרחוב נחלשים ולבסוף נכבים.

הקהל העומד בחוץ מתפזר ואנשיו מתחילים לשוטט בחוסר מעש כשקועים בטראנס או בהיפנוזה, ומתכנסים בשלושה טורים מסודרים; הטור הראשון נעלם בעוברו פינת רחוב שמעברה נשמעת אנחתם המהדהדת; הטור השני יורד אל הרכבת התחתית תוך כדי שכל משתתפיו פורצים פה אחד בצחוק פסיכוטי; הטור השלישי, ובו המספר, יוצא מהעיר לעבר השדות ונכנס לתוך בקע באדמה.

הסיפור תם עם סדרת תיאורי זוועות של "צללים חולים", "שעת חצות של בריאה רקובה" ו"גופתם של עולמות מתים", ביקום בו הטירוף והכאוס משגשגים, עולם הנשלט בידי אלים לא אנושיים וחסרי מחשבה, שנביאם הוא לא אחר מאשר ניארלאת'וטפ.

== השראה ==
תוכן הסיפור מבוסס על אחד מחלומותיו של לאבקרפט<ref>Joshi, S. T. (1996). [https://books.google.co.il/books?id=YdO2XRYNUuQC&q=subtler+magick+nyarlathotep&pg=PA68&redir_esc=y#v=snippet&q=subtler%20magick%20nyarlathotep&f=false A Subtler Magick: The Writings and Philosophy of H. P. Lovecraft]. Rockville, Maryland: Wildside Press. p. 68. ISBN <bdi>1-880448-61-0</bdi>.</ref> ופסקתו הראשונה נכתבה "בזמן שהיה חצי ישן"<ref>Joshi, S. T. (2001). [https://books.google.co.il/books?id=Myawoc_PbF4C&q=nyarlathotep&redir_esc=y#v=snippet&q=nyarlathotep&f=false An H. P. Lovecraft Encyclopedia]. Westport, Connecticutת Greenwood Publishing Group. p. 191. ISBN <bdi>0-313-31578-7</bdi>.</ref>. לאבקרפט עצמו הגדיר בפשטות את הסיפור כסיוט<ref>Burleson, Donald R. (1983). [https://books.google.co.il/books?id=bPdaAAAAMAAJ&q=nyarlathotep&redir_esc=y H. P. Lovecraft, a Critical Study]. Westport, Connecticut: Greenwood Publishing Group. p. 73. ISBN <bdi>0-313-23255-5</bdi>.</ref>. בחלומו קרא מכתב שקיבל מחברו הטוב סמואל לאבמן ובו ההזמנה: "אל תפספס את מופעו של ניארלאת'וטפ אם הוא יגיע לפרובידנס. הוא נוראי, נוראי יותר ממה שאתה מסוגל לדמיין, אבל נהדר. הוא נשאר בראשך שעות לאחר מכן. אני עדיין רועד במחשבה על הדברים שהוא הראה לנו"<ref>Emrys, Ruthanna; Pillsworth, Anne M. "[https://www.tor.com/2014/11/25/hp-lovecraft-reread-azathoth-and-nyarlathotep/ Deities in Brief: "Azathoth" and "Nyarlathotep"]". Tor.com. Retrieved July 17, 2018.</ref><ref>Khazeni, Dorna. "Church of Monsters". The Believer. Retrieved July 17, 2018.</ref>.

== עיבודים ==
* ניארלאת'וטפ ואלמנטים אחרים מסיפורו של לאבקרפט מככבים בסדרה "לאבקרפטי: מעגל האונייה" מאת סטיבן פיליפ ג'ונס. הסדרה מסדרת מחדש את סיפוריו של ה. פ. לאבקרפט לכדי יקום אפי אחד.
* ב-2007 להקת הפרוגרסיב מטאל "תיאטרון החלום" הציגה בשירם "הלילה השחור והנצחי" דמות הדומה לניארלאת'וטפ ואף ציטטה קטעים מתוך סיפורו של לאקרפט<ref>Systematic Chaos (CD liner notes). Dream Theater. Roadrunner Records. 2007. RR 7992-8.</ref>.
* להקת הבלאק מטאל היוונית "ואראת'ורן" הקליטה מספר גרסאות שונות של השיר "עלייתו של ניארלאת'וטפ" בין השנים 1990 ו-1993.
* ב-2007 הסיפור עובד לרומן גרפי בעל אותו שם אשר אויר בידי ג'וליאן נוירל ופורסם בידי אקילאוס. הטקסט הנלווה נלקח ישירות מהסיפור.

==קישורים חיצוניים==

== הערות שוליים ==

קטגוריה:ה.פ. לאבקרפט
קטגוריה:סיפורים קצרים